Source: http://webmail.saptamana.net/articol/16491-frh-handbalul-se-reia-pe-31-mai
Timestamp: 2020-08-08 12:41:45+00:00
Document Index: 41993364

Matched Legal Cases: ['CSM ', 'CSM ', 'CSM ', 'CSM ', 'CSM ', 'CSM ', 'CSM ']

Săptămâna în Oltenia: FRH: Handbalul se reia pe 31 mai
Membrii Consiliului de Administraţie ai FRH au votat miercuri, 22 aprilie, pentru continuarea sezonului de handbal, atât la fete, cât şi la băieţi. Raportul votului: 10-4. Handbalul se reia din 31 mai.
FRH a trimis cluburilor o propunere de continuare a campionatului, în luna iunie, aceasta fiind aprobată în şedinţa CA a Federaţiei Române de Handbal de miercuri, 22 aprilie.
Au fost o serie de conducători de cluburi care au explicat că e inuman să le pui pe jucătoare, în luna iunie, să joace 10 meciuri în 17 de zile, mai ales că sportivii vin după două luni de inactivitate, în care s-au pregătit cum au putut prin sufragerie sau în curţile caselor! În plus, sănătatea tuturor participanţilor va fi pusă în pericol. Federaţia a transmis doar, se pare, că se va juca fără spectatori, iar totul va fi în regulă.
Ministrul Sănătăţii, Nelu Tătaru a declarat acum două zile, că e puţin probabil ca întrecerile sportive să se poată desfăşura în următoarele două luni. „La reluarea activităţii ne gândim să redeschidem anumite locuri de muncă, să redeschidem anumite spaţii. Nu la adunările cu număr mare de participanţi".
Recent, Federaţia Germană de Handbal, dar şi cea croată, sunt ultimele care au anunţat că au încheiat şi ele sezonul. Practic, dintre primele 10 naţiuni handbalistice din Europa, doar România şi Rusia nu au oprit desfăşurarea întrecerilor, restul rercurgând la această opţiune.
Din cei 17 membri ai Consiliului de Administraţie al FRH, 14 au participat la videoconferinţa iniţiată de federaţie pentru disputarea punctelor de pe ordinea de zi. Au lipsit vicepreşedintele Sorin Dinu şi Gheorghe Tadici, managerul HC Zalău, şi Jan Mateescu. Dintre cei prezenţi, 10 au votat pentru propunerea continuării campionatului, aşa cum a propus Federaţia, şi doar patru s-au opus. La fete s-au opus Daniel Kotecz, Gheorghe Bejinariu, Romeo Drăgănescu şi Veniamin Lupan, iar la masculin, în locul lui Kotecz a votat ămpotriva reluării campionatului Nurhan Ali.
„E normal, majoritatea membrilor Consiliului de Administraţie sunt angajaţi ai FRH, foşti arbitri şi observatori. Ei nu au ţinut cont de punctele de vedere ale conducătorilor din Liga Naţională", a declarat unul dintre membrii CA.
Ce program ar urma să se continue?
Liga Flroilor:
Cupa României, Turneul Final Four: (sferturile SCM Rm. Vâlcea – Dunărea Brăila, CSM Bucureşti – CSM Slatina plus semifimale şi finale. S-au calificat deja Gloria Buzău şi Rapid Bucureşti)
10-12 iunie:
Restanţa AHCM Slobozia – CSM Bucureşti (10 iunie); Etapa a 20-a (11 iunie); Etapa a 21-a (12 iunie)
15-21 iunie:
Etapele 23 şi 26 desfăşurate normal, în săptămâna în care Vâlcea şi CSM Bucureşti au programate sferturile de finală. În aceste runde, SCM şi CSM ar fi trebuit să evolueze cu Corona Braşov, exclusă din campionat. Rămân două restanţe, Vâlcea – Gloria Buzău şi Gloria Bistriţa – CSM Bucureşti, care se vor juca la încheierea celui de-al doilea turneu
24-27 iunie:
Etapele 22, 24 şi 25 în cadrul unui turneu de sală (24-26 iunie): În 27 iunie se vor juca restanţele Vâlcea – Gloria Buzău şi Gloria Bistriţa – CSM Bucureşti